The Missk

**The Missk** הוא הפסדונים של אמנית גרפיטי ישראלית, הפעילה בעיקר באזור תל אביב המכונה גם **קרן מיסק**.

מיסק נולדה באוקראינה, עלתה לישראל בילדותה. גדלה בירושלים ולמדה תיכון לאומנויות. ב-2001 למדה בבית הספר לאמנות קלישר. בשנים 2003-2007 למדה תקשורת חזותית בבצלאל. בעברה עבדה בתחומי עיצוב חווית המשתמש, וכן בתחומי הפרסום, המיתוג והתקשורת החזתית. כיום היא מנהלת צוות עיצוב בחברת הייטק.

הכינוי מאחוריו בחרה לפעול, איננו שם משפחתה האמיתי. לדבריה הוא מבוסס על הצירוף Missed Key, כלומר 'מפתח אבוד' או 'מקש מפוספס', כיוון שהיא נוטה להיות מפוזרת.

מיסק החלה ליצור ברחוב לאחר שעברה להתגורר בתל אביב בשנת 2010. יצירותיה פזורות ברחבי הארץ, ובייחוד בשכונות יפו ודרום תל אביב: פלורנטין, קריית המלאכה ונווה צדק. לדבריה, חלק מהמניע שלה ליצירה ברחוב הוא הרצון שלה בביטוי עצמי, לצד רצון לשפר את נראות הרחוב והרצון לגרום לאנשים לחייך.

השפה העיצובית של מיסק כוללת שימוש בצבעים רבים ועזים, ונוהגת לשלב בעבודותיה משפטים משירים מוכרים באנגלית, כשהם כתובים באותיות עבריות ובתעתיק המזכיר יידיש. היא נוהגת להכפיל את עיניהן של דמויותיה באופן היוצר דימוי של תנועה, ולשלב בהם דמעות גם בציורים בהם הדמויות מחוייכות והצבעים עזים ושמחים - ביטוי למה שהיא מכנה 'הומור יהודי'.

בתחילת דרכה עבדה בסטודיו בעיקר עם עפרונות וצבעי אקריליק ושמן, אולם עם הזמן החלה לעבוד ברחוב בעיקר עם ספריי. היא נוהגת לצייר באופן חופשי ועל פי רוב ללא סקיצה.

אחת מעבודותיה מעטרת את כריכת ספר הצילומים 'גם לנו מגיע - אומני גרפיטי בתל אביב' של עמלה עינת.

לאחר טבח 7 באוקטובר, יצרה מיסק ציור גדול בקריית המלאכה בתל אביב להנצחת קורבנות האירוע, המתבסס וכולל הרמזים בקומפוזיציה ובדמויות המופיעות בו לציור "גרניקה" של פאבלו פיקאסו. עם זאת, הציור כולל גם מוטיבים מקומיים דוגמת רמקולים וצמיד של פסטיבל נובה, חיות בית ומשק המזכירות את קיבוצי עוטף עזה, יונה הרוגה עם עלה של זית בפיה, ואם עם ילדים ג'ינג'ים המרמזים למשפחת ביבס החטופה בעזה. לציור הצמידה את המשפט: "If You Tolerate This" מתוך שירם של להקת מאניק סטריט פריצ'רז, העוסק אף הוא כמו הגרניקה במלחמת האזרחים בספרד, ומתריע כי 'אם תהיה סובלני לכך - ילדיך יהיו הבאים בתור' (Your Children Will Be Next).

## גלריה

File:100770 tel aviv - graffiti - october november 2023 PikiWiki Israel.jpeg|גרניקה ישראלית בקריית המלאכה, בעקבות טבח ה-7 באוקטובר
File:By ovedc - Graffiti in Florentin - 83.jpg|Don't stop me now - Queen
File:Graffiti in Florentin6.jpg|Forever Young - Alphaville
File:PikiWiki Israel 81760 graffiti in kiryat hamelacha.jpg|If I'm shining, everybody gonna shine - Lizzo
File:ביוטיפול גירל סטאיי ווזמי.jpg|Beutifull girl stay with me - INXS
File:אייל גיב יא שעלטר פרום דה סטורם.jpg|I'll give ya shelter from the storm - Bob Dylan
File:סעייב אול יור קיסס פור מי The Missk.jpg|Save all your kisses for me - Brotherhood of Man
File:מאי היפס דונט לעיי.jpg|My hips don't Lie - Shakira


## תערוכות
### תערוכות יחיד
* 2011- אוגוסט, ״אקסקיוזז״ - מיזנתרופ
* 2012- מאי- ״נייקד רוטס״ בקונטיינר, תל אביב
* 2014- נובמבר, ״אאגרי סומניה״, בגלריה של הכולי עלמא
* 2015- אפריל, ״קומפוט״, גלריה קובי סמואל תל אביב
* 2016- דצמבר- מאי פלייליסט, טיני טייני גלרי
* 2019- פברואר- דיס איז נוט אה לוב סונג (עבודות נייר), גלריית מאס פלוקנטין

### תערוכות קבוצתיות
* 2012- יולי, תערוכת גלשנים בגלריית חוף בבת ים
* 2013- דצמבר, יוזמת ומשתתפת בתערוכת ״חברותא״
* 2016- מאי, LED group art show בגלריה של ספוטניק
*ֿ 2017- מאי, פרויקט קבוצתי מלון ניקס תל אביב
* 2018- נובמבר, פרויקט ציור בשכונת שורדיג׳ לונדון
* 2018- נובמבר, 'פיינט לייק אה גירל'- תערוכת נשים מאיירות בפלורנטין כחלק משבוע האיור
* 2020- ינואר, פופאפ מיוזיאום, תל אביב
* 2023- מרץ, תערוכת 'ברשות הציבור', מוזיאון באר שבע לאומנות.
* 2023- מאי, עבודת קיר משותפת במרקש בשיתוף פעולה עם אמניות סנגלית ומרוקאית, בחסות סטארטאפ ניישן.
* 2024- מרץ, 'גיבורות תרבות' גלריה ג'ינוגלי ירושלים
* 2024- ספטמבר- Pop Art, חולון
* 2024- אוקטובר- פופאפ 'קירות של תקווה', פתח תקווה.

## לקריאה נוספת
* * עמלה עינת, **גם לנו מגיע! אומני גרפיטי בתל אביב**, הוצאת מרום - תרבות ישראלית, 2023. פרק: **The Missk - "ציירתי כל הזמן, בכל מקום ובכל כלי אפשרי"**. עמ' 44-49

## קישורים חיצוניים

* The Missk – מציירת מוזיקה בבלוג אמנות הרחוב של דרור הדדי
* 

## הערות שוליים

קטגוריה:אמני גרפיטי ישראלים
קטגוריה:בוגרי בצלאל, אקדמיה לאמנות ועיצוב
קטגוריה:ישראליות ילידות אוקראינה
קטגוריה:בוגרות התיכון לאמנויות ע"ש צ'ארלס א' סמית'